เรื่องร้องเรียน (ถนน,ความปลอดภัย) วันที่ 2022-12-07 05:34:09 — แขวงทุ่งพญาไท เขตราชเทวี กรุงเทพมหานคร
ขอเสนอให้สร้าง “ทางลาดบาทวิถี” สำหรับผู้ใช้รถวีลแชร์ผู้พิการ เพิ่มเติมขึ้นใหม่ บริเวณทางม้าลาย สี่แยกตึกชัย จำนวน 3 จุด (ตามภาพประกอบ) ดังนี้
1. ถ.พระรามที่ 6 ฝั่งขาเข้า (มุ่งหน้าแยกศรีอยุธยา) บาทวิถี ฝั่งโรงเรียนสอนคนตาบอด
2. ถ.พระรามที่ 6 ฝั่งขาออก (มุ่งหน้าแยกโรงกรองน้ำ) บาทวิถี ฝั่งอาคารสมเด็จพระเทพรัตน์ โรงพยาบาลรามาธิบดี
3. ถ.ราชวิถี ฝั่งขาออก (มุ่งหน้าแยกอุภัยเจษฎทิศ) ฝั่งอาคารสมเด็จพระเทพรัตน์ โรงพยาบาลรามาธิบดี
เนื่องจากทางลาดเดิมทั้ง 3 จุดที่มีอยู่ในปัจจุบัน สร้างไม่ตรงกับแนวระนาบตรงทางข้ามบริเวณช่องทางเดินผ่านเกาะกลางถนน หากจะใช้รถวีลแชร์ข้ามทางม้าลาย โดยผ่านช่องทางเดินเกาะกลางถนน เมื่อจะขึ้น-ลงบาทวิถี จะไม่มีทางลาด ซึ่งหากจะใช้ทางลาดข้างเคียงก็ไม่สะดวก ไม่ปลอดภัย เพราะต้องเลี้ยวอ้อมห่างไปประมาณ 0.6 – 1 เมตร เพื่อขึ้น-ลงบาทวิถี และอาจก่อให้เกิดอุบัติเหตุได้ในขณะเลี้ยวอ้อม
ทั้งนี้ ได้เคยแจ้งผ่าน Traffy Fondue แล้ว เลขที่ 2022-D8NPT9 เมื่อวันที่ 2 ต.ค. 65 และ เว็บไซท์ศูนย์ กทม. 1555 เลขที่ 202118083 วันที่ 1 ต.ค. 65 แต่ข้อเสนอยังไม่ได้รับการดำเนินการแต่อย่างใด